User:Bcacollege/sandbox

Μια μακρόχρονη πορεία διαρκούς αναβάθμισης ανέδειξε το BCA σε έναν από τους μεγαλύτερους και εγκυρότερους εκπαιδευτικούς οργανισμούς της Ελλάδας. Χρόνια συνεχούς εκπαιδευτικής προσφοράς και επιτυχίας σε όλους τους τομείς, διαμόρφωσαν ποιοτικό επίπεδο και συνθήκες σπουδών αντίστοιχες των μεγάλων πανεπιστημίων του εξωτερικού. Γι' αυτό, άλλωστε, κορυφαία ανώτατα εκπαιδευτικά ιδρύματα της Αγγλίας αναγνωρίζουν το BCA ως τμήμα τους στην Ελλάδα, προσφέροντας στους αποφοίτους του τη δυνατότητα μιας ξεχωριστής σταδιοδρομίας.

Tο BCA ιδρύθηκε το 1971 και υπήρξε ο πρώτος εκπαιδευτικός οργανισμός που ασχολήθηκε αποκλειστικά με τις επιχειρησιακές σπουδές. Εκφράζοντας μια νέα αντίληψη για την εποχή του, προσέφερε, πρώτο στην Ελλάδα, προγράμματα Marketing, Shipping και Διαφήμισης. Από τη σύστασή του κιόλας, εφάρμοσε εκπαιδευτικά προγράμματα και μεθόδους διδασκαλίας κατά τα πρότυπα των μεγάλων πανεπιστημίων του εξωτερικού, προσφέροντας διεθνή χαρακτήρα σπουδών και ουσιαστική δυνατότητα μετεκπαίδευσης στο εξωτερικό. 'Το BCA ήταν το πρώτο εκπαιδευτικό ίδρυμα στην Ελλάδα με παραρτήματα στην Γενεύη και Ρώμη (ΙΕΒS, φωτό πάνω αριστερά). Επιπλέον το BCA ηταν το πρώτο εκαπιδευτικό ίδρυμα στην Ελλάδα που συνεργάστηκε με Βρετανικά Πανεπιστήμια προσφέρωντας πτυχία Βachelor, με πρώτη συνεργασία αυτή με το Plymouth University και εν συνεχεία με το University of Huddersfield. H στενή παρακολούθηση των διεθνών εκπαιδευτικών εξελίξεων, η συνεργασία του με μερικούς από τους εγκυρότερους οργανισμούς και πανεπιστημιακά ιδρύματα της Ευρώπης και των H.Π.A. καθώς και η εκπαιδευτική του συνέπεια, καταξίωσαν το BCA και συνέβαλαν στην αναβάθμιση της παιδείας στην Ελλάδα. Oι καθηγητές που διδάσκουν στο BCA είναι κορυφαίοι στον τομέα τους και κάτοχοι, στην πλειοψηφία τους, μεταπτυχιακών τίτλων σπουδών Ph.D και Master's διεθνώς αναγνωρισμένων πανεπιστημίων των H.Π.A. και της Μεγάλης Βρετανίας. Ταυτόχρονα, αποτελούν επίλεκτα στελέχη επιχειρήσεων και οργανισμών του δημόσιου και ιδιωτικού τομέα της χώρας.

Tα προγράμματα του BCA είναι franchised με βάση της αποκλειστικής του συνεργασίας με το London Metropolitan University, με αποτέλεσμα ο απόφοιτος του BCA να είναι και ταυτόχρονα απόφοιτος ενός εκ των μεγαλυτέρων και σταδιακά αναπτυσσόμενων Πανεπιστημίων της Μεγάλης Βρετανίας. Επιπλέον τα προγράμματα του BCA έχουν διευρυνθεί τόσο σε προπτυχιακό, όσο και σε μεταπτυχιακό επίπεδο σε τομείς όπως Ψυχολογία και Communication και σύντομα και σε Accounting and Finance, καθώς και στην πρακτική εφαρμογή τους, όπως για παράδειγμα η αποκλείστικη πρακτική εξάσκηση των φοιτητών του Hotel Management, στο ξενοδοχέιο HILTON. H αποκλειστική αυτή συνεργασία με το London Metropolitan προσφέρει στους σπουδαστές τη δυνατότητα να επωφεληθούν από το διεθνή εκπαιδευτικό χαρακτήρα και την επιστημονική έρευνα που διεξάγεται σε συνεργασία με καθηγητές ξένων εκπαιδευτικών ιδρυμάτων.

Δίνοντας ιδιαίτερη σημασία στη σχέση εκπαίδευσης και παραγωγής, το BCA διοργανώνει σεμινάρια που απευθύνονται σε διευθυντικά στελέχη ελληνικών και πολυεθνικών επιχειρήσεων, με εισηγητές καταξιωμένους καθηγητές πανεπιστημίων των H.Π.A. και της Μεγάλης Βρετανίας. H παρακολούθηση των σεμιναρίων αυτών αποτελεί πολύτιμη εμπειρία για τους σπουδαστές, με μοναδικό όφελος.

Σήμερα, το BCA διευρύνει το εκπαιδευτικό και επιστημονικό του έργο, με την πραγματοποίηση μελετών και ερευνών σε διάφορους τομείς της επιχειρηματικής δραστηριότητας, με την συνεχή επένδυση του στον τομέα της Έρευνας καθώς και σε συνεργασίες με επιχειρήσεις, προσφέροντας ακόμη μεγαλύτερη σύνδεση με την αγορά εργασίας.

Υπογραμμίζοντας τη φιλοσοφία "ποιότητα σε κάθε διάσταση", το BCA δίνει ανάλογη σημασία τόσο στα προγράμματα, όσο και στους χώρους που πραγματοποιούνται οι σπουδές. Σύγχρονα, λειτουργικά κτίρια υψηλής αισθητικής στην Κηφισιά, στο κέντρο της Γλυφάδας, στον Πειραιά και στην περιοχή του Hilton, δημιουργούν ιδανικές συνθήκες σπουδών και συνθέτουν την εικόνα ενός κορυφαίου σύγχρονου εκπαιδευτικού οργανισμού.